Pagiegalos šiaurinis karjeras
55°47′23″ š. pl. 24°31′52″ r. ilg.﻿ / ﻿55.78972°š. pl. 24.53111°r. ilg.﻿ / 55.78972; 24.53111 Pagiegalos šiaurinis karjeras – karjero tvenkinys Lietuvoje, Panevėžio rajone, 3 km į vakarus nuo Karsakiškio. Sudarytas karjere, išeksploatavus žvyro ir smėlio išteklius ir prisipildžius vandeniui. Tvenkinio ilgis iš šiaurės vakarų į pietryčius – 0,3 km, plotis – iki 0,27 km. Altitudė 60 m. Krantai žemi. Šiaurėje išteka 0,17 km upelis link Lėvens intako Pietupio. Šiaurinėje pakrantėje auga miškelis, kitose pakrantėse plyti dirbami laukai, į pietus už 35 m telkšo Pagiegalos pietinis karjeras. Šalia įsikūręs Pagiegalos kaimas.